**Սան Ժոզե դուս Կամպուս** (պորտ.՝ **São José dos Campos**), քաղաք և համայնք Բրազիլիայի Սան Պաուլու նահանգում, Պարաիբա դաշտում։ Վալի դու Պարաիբա Պաուլիստա մեզոշրջանի բաղկացուցիչ մասն է։ Մտնում է Սան Ժոզե դուս Կամպուս միկրոշրջանի և նույնանուն ագլոմերացիայի կազմի մեջ։ 2007 թվականի տվյալներով բնակչության թվաքանակը եղել է 594 948. 2014-ին այդ ցուցանիշը հասել է 681 036-ի։ Զբաղեցնում է մոտավորապես 1100 քառակուսի կիլոմետր տարածք; Բնակչության խտությունը 2007 թվականին կազմել է 555,6 մարդ/կմ², 2014 թվականին՝ 619,1 մարդ/կմ²։

Տնտեսություն
------------

Սան Ժոզե դուս Կամպուսը տեխնոլոգիական կարևոր կենտրոն է, որտեղ արտադրվում է ռազմամթերք, զարգացած է մետաղաձուլությունը։ Այստեղ է գտնվում ամբողջ Լատինական Ամերիկայի ամենախոշոր օդա-տիեզերագնացային համալիրը։ Այս քաղաքում իրենց գրասենյակներն ու արտադրական ձեռնարկություններն են բացել հանրահայտ մի շարք ընկերություններ, այդ թվում՝ *Ֆիլիպս*-ը, *Պանասոնիկ*-ը, *Johnson & Johnson*-ը, *General Motors*-ը (GM), *Petrobras*-ը, *Ericsson*-ը, *Monsanto*-ն, *Embraer*-ը, *Helibras*-ը... Գործում են նաև օդա-տիեզերագնացային այնպիսի կարևոր հաստատություններ, ինչպես՝ օդատիեզերական տեխնոլոգիաների գլխավոր հրամանատարությունը (CTA), Բրազիլիայի տիեզերական հետազոտությունների ազգային ինստիտուտը (INPE), *Instituto de Estudos Avançados* (IEAv), օդագնացության և տիեզերքի ինստիտուտը (IAE), *Instituto Tecnológico de Aeronáutica*-ն (ITA):

Միավորված ազգերի կազմակերպության կողմից 1999 թվականին իրականացված ուսումնասիրությունների արդյունքների համաձայն՝ Սան Ժոզե դուս Կամպուսը դասվել է Բրազիլիայի՝ լավագույն ապրելակերպ ապահովող քսանհինգ քաղաքների շարքում։ Քաղաքը երկրում առաջնային տեղ է գրավում նաև ստեղծվող համախառն ներքին արդյունքի ցուցանիշով։

Վիճակագրություն
---------------

* Համախառն ներքին արդյունքը, 2005 թվականի դրությամբ, կազմում էր 17.090.191 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)
* Համախառն ներքին արդյունքը մեկ շնչի հաշվով, 2005 թվականի դրությամբ, կազմում էր 28.481,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
* Մարդկային ներուժի զարգացման ինդեքսը, 2000 թվականի դրությամբ, կազմում էր 0,849 (տվյալները՝ ՄԱԿ-ի զարգացման ծրագրի)։

Պատկերասրահ
-----------

* 
* Քաղաքում արտադրվող ինքնաթիռներիցՔաղաքում արտադրվող ինքնաթիռներից
* Օդագնացության տեխնոլոգիական ինստիտուտի գրադարանըՕդագնացության տեխնոլոգիական ինստիտուտի գրադարանը
* ԵկեղեցինԵկեղեցին
* Կաթոլիկ եկեղեցինԿաթոլիկ եկեղեցին

Ծանոթագրություններ
------------------

1. ↑
2. ↑  «Оценка численности населения на 1 июля 2014» (PDF). 2014. Վերցված է 2014 թ․ սեպտեմբերի 12-ին. «Бразильский институт географии и статистики»
3. ↑  INPE Արխիվացված 2007-10-16 Wayback Machine

Արտաքին հղումներ
----------------

* Website der Stadt
* Tourismusbüro Արխիվացված 2010-04-10 Wayback Machine
* Flugzeughersteller Embraer

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սան Ժոզե դուս Կամպուս» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Բրոքհաուս · Մեծ կատալոնական · Universalis |
|  |
| Չափորոշչային վերահսկողություն | GND: 4128309-0 · LCCN: n50057410 · NKC: ge1025126 · VIAF: 267265203 · WorldCat VIAF: 267265203 |

 |